Euskalonski (telebista saioa)

Euskalonski ETB 1en emititzen zen telebista saioa da. Formatua Kataluniako TV3 kateko Katalonski saioan oinarrituta dago. Saio originalean Halldór Már musikaria da aurkezlea. Euskal Telebistako bertsioan berriz Pello Reparaz abeslari eta Vendetta taldeko musikaria. Programa hau izan da bere lehenengo proiektua aurkezle bezala.

Euskalonski astelehenero emititzen da 22:30ak aldera ETB1en eta euskaraz. Lehenengo kapitulua 2018ko irailaren 3an eman zuten.

Guztira 11 atal izan zituen lehenengo sasoiak. 2018ko azaroaren 12an amatu zen, baina bi hilabeteren ondoren berriro hasi zen saioa bigarren denboraldi batez, 2019ko urtarrilaren 7an. Hala ere, bigarren denboraldi honen estreinaldiak audientzia datu eskasa lortu zuen eta Euskal Telebistak programa moztu zuen udara arte. 2019ko uztailaren 2an ekin zion berriro saioak. Abuztuan saioa emateari utzi zioten eta irailaren 3an ekin zioten berriro. Beraz, denboraldia 3 txandatan banatuta eman zuten.

Saioaren azalpena 

Pello Reparaz astero-astero munduko hiriren batera joango da bertako istorioak biltzera. Euskara eta musika ardatz hartuta munduan barrena ibiliko da atzerrian bizi diren euskaldunak aurkituz.

Kanpoan bizi diren euskaldunen istorioak erakutsiko ditu Pellok. Zergatik joan diren atzerrira, nola bizi diren bertan... Pertsonaia bakoitzak bere istorioa azalduko du eta musika kutsua beti egongo da saioetan.

Denboraldiak

Atalak eta audientziak

1. denboraldia (2018)

2. denboraldia (2019)

Erreferentziak

Kanpo estekak 
 Webgune ofiziala

ETB1eko saioak